Tömegközlekedési változások 20-a miatt
A 2005. augusztus 20-ai ünnepi rendezvények miatt már augusztus 19-én változik a főváros tömegközlekedése.
• Az ünnepi események elsősorban a pesti és budai belvárosi területeket érintik, a Lánchíd és Erzsébet híd közötti térségben.
• Augusztus 20-án a 2-es metró már a teljes útvonalán közlekedik. 
Az útlezárások miatt rövidebb illetve terelt útvonalon közlekednek a következő járatok:
• Augusztus 19-én egész nap és 20-án reggeltől várhatóan 17.00 óráig a 19-es és a 41-es villamosok Lánchíd – Etele tér, illetve Lánchíd – Kamaraerdő között rövidebb útvonalon közlekednek.
• Augusztus 20-án 17.00 órától dél-Budáról csak a Szent Gellért térig járnak a 19-es és 41-es villamosok.
• A Batthyány tér és a Döbrentei tér között Villamospótló autóbusz közlekedik mindkét nap (augusztus 20-án 17.00 óráig).
• Augusztus 20-án délután a Budavári Palota területén folyó Mesterségek ünnepe rendezvény és felvonulás miatt a Várbusz és a 16-os autóbuszok közlekedésében akadályoztatás és forgalomkorlátozás várható, így e két járat közlekedése késhet a kiírt menetrendhez képest.
• A Lánchíd lezárása miatt augusztus 20-án reggeltől várhatóan 17.00 óráig, valamint augusztus 21-én egész nap a 16-os és a 105-ös autóbuszok az Erzsébet hídon át terelt útvonalon járnak.
Augusztus 20-án:
• A Kossuth téri ünnepségek miatt 7.00 órától várhatóan 10.30 óráig a 70-es és a 78-as trolibusz csak a Kozma Ferenc utcáig, 7.00-tól várhatóan 11.00 óráig a 15-ös autóbusz a Boráros tér, Közraktár utca és a Lehel tér, Gogol utca között, módosított útvonalon közlekedik.
• Szintén 7.00-tól várhatóan 10.30 óráig, valamint 17.00 órától éjjelig a 2-es villamos is rövidebb útvonalon a Közvágóhídtól a Garibaldi utcáig jár.
• 17.00 órától a 11-es, a 39-es, a 60-as és a 86-os autóbuszok módosított útvonalon, az ideiglenesen kétirányúsított Fő utcán közlekednek.
• 17.00 órától a hídlezárások miatt rövidebb útvonalon járnak:
csak a budai oldalon az 5-ös buszok, a 7A, gyors 7-es járatok, a 8-as, és a 112-es autóbuszok. Csak a pesti oldalon járnak 17.00 órától a 7-es és 9-es buszok.
• Augusztus 20-án este a tűzijáték miatt 17.00 órától nem közlekedik a 15-ös, a 16-os, a 78-as és a 105-ös autóbusz.
• Az érdeklődésre való tekintettel lezárásra kerülhet a közforgalom elől a Petőfi híd és a Lágymányosi híd is. Ez esetben a hidakon gyalogosan lehet közlekedni, és lehet, hogy ideiglenesen a 12-es és a 103-as autóbuszok sem járnak.
• A késő esti rendezvényeken résztvevők közlekedésének segítésére a szokottnál tovább, 24.00 óráig közlekedik az 1-es és 2-es metró, a Millenniumi Földalatti Vasút.
• Szintén éjfélig jár a Csepeli HÉV és a Szentendrei HÉV, de ez utóbbi üzemidőn túl csak Batthyány tér és Békásmegyer között.
• Éjszaka tovább járnak a 6-os, a 14-es, az 50-es és az 56-os villamosok. Ezekhez kapcsolódó autóbuszjáratok is tovább közlekednek, illetve sűrűbben járnak az éjszakai járatok.
Belföld